အရိယသုတ်

(၄)သုတ် ရှိပါသည်။ -သံ၊၃၊၇၄။ သံ၊မြန်၊၃၊၇၈။ -သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၃-ဥဒါယီဝဂ္ဂ၊ နဝမသုတ်။ ကိလေသာတို့မှ ဖြူစင်သော ဝဋ်ဆင်းရဲမှ ထွက်မြောက်ကြောင်းဖြစ်သော ဗောဇ္ဈင် ၇-ပါးတို့ကို ပွားများအပ်, ကြိမ်ဖန်များစွာ ပွားများအပ်ကုန်သည်ရှိသော် ပြုလုပ် ပွားများသူကို ကောင်းစွာဆင်းရဲကုန်ခြင်းငှာ ထုတ်ဆောင်ကုန်၏ဟု ဟောတော်မူသည့်သုတ်။ -သံ၊၃၊၁၄၄။ သံ၊မြန်၊၃၊၁၅၀။ -သံယုတ္တနိကာယ၊ မဟာဝဂ္ဂသံယုတ္တ၊ ၃-သတိပဋ္ဌာနသံယုတ္တ၊ ၂-နာဠန္ဒဝဂ္ဂ၊ သတ္တမသုတ်။ သတိပဋ္ဌာန်လေးပါးကို အထက်သုတ်အတိုင်း ဟောတော်မူသည့်သုတ်။ -သံ၊၃၊၂၂၂။ သံ၊မြန်၊၃၊၂၂၄-၅။ -သံယုတ္တနိကာယ၊ မဟာဝဂ္ဂသံယုတ္တ၊ ၇-ဣဒ္ဓိပါဒသံယုတ္တ၊ ၁-စာပါလဝဂ္ဂ၊ တတိယသုတ်။ ဣဒ္ဓိပါဒ်လေးပါးကို အထက်သုတ်အတိုင်း ဟောတော်မူသည့်သုတ်။ -အံ၊၂၊၅၀၉။ အံ၊မြန်၊၂၊၆၃၄။ -အင်္ဂုတ္တရနိကာယ၊ သတ္တကနိပါတ၊ ၉-သမဏဝဂ္ဂ၊ သတ္တမသုတ်။ သက္ကာယဒိဋ္ဌိ၊ ဝိစိကိစ္ဆာ၊ သီလဗ္ဗတပရာမာသ၊ ရာဂ၊ ဒေါသ၊ မောဟ၊ မာနဟူသော တရား ၇-ပါးကို ဖျက်ဆီးပြီးသူသည် ထိုတရားတို့ကို ဖျက်ဆီးတတ်သောကြောင့် အရိယ-မည်၏ဟု ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ အရိယသုတ် သည် မြတ်စွာဘုရားဟောကြားတော်မူခဲ့သည့် သုတ္တန်တစ်ခု ဖြစ်သည်။ ဤသုတ္တန်တွင် မြတ်စွာဘုရားသည် ဖျက်ဆီးတတ်သည်၏ အဖြစ်ကြောင့် အရိယမည်ပုံကို ဟောကြားတော်မူခဲ့သည်။ အရိယသုတ် ဖျက်ဆီးတတ်သည်၏ အဖြစ်ကြောင့် အရိယ မည်၏။ ထင်ရှားရှိသော ခန္ဓာငါးပါး၌ အမြင်မှားမှု ‘သက္ကာယဒိဋ္ဌိ’ ကို ဖျက်ဆီးတတ်၏။ မဝေခွဲနိုင်မှု ‘ဝိစိကိစ္ဆာ’ ကို ဖျက်ဆီးတတ်၏။ ခွေး နွား စသည်တို့၏ အလေ့အကျင့်ကို အမှန်ဟု မှားသောအားဖြင့် သုံးသပ်မှု ‘သီလဗ္ဗတပရာမာသ” ကို ဖျက်ဆီးတတ်၏။ စွဲမက်မှု ‘ရာဂ’ ကို ဖျက်ဆီးတတ်၏။ အမျက်ထွက်မှု ‘ဒေါသ’ ကို ဖျက်ဆီးတတ်၏။ တွေဝေမှု ‘မောဟ’ ကို ဖျက်ဆီးတတ်၏။ ထောင်လွှာမှု ‘မာန’ ကို ဖျက်ဆီးတတ်၏။ ရဟန်းတို့ ဤဖျက်ဆီးတတ်သည်၏ အဖြစ်ကြောင့် အရိယ မည်၏ ဟု(မိန့်တော်မူ၏)။ ကိုးကား Category:သံယုတ္တနိကာယ် ကဏ္ဍ:အင်္ဂုတ္တရနိကာယ်